**UPRAVNI SPORAZUM**

**MED**  
  
 **EVROPSKIM PATENTNIM URADOM**   
  
 **IN**   
  
 **URADOM REPUBLIKE SLOVENIJE ZA INTELEKTUALNO LASTNINO**   
  
  
 **O ZNIŽANJU**   
**PRISTOJBIN ZA POIZVEDBE NA PODLAGI DELOVNEGA SPORAZUMA**  
 **O SODELOVANJU PRI POIZVEDBAH**

Evropski patentni urad (v nadaljevanju: EPU), ki ga zastopa njegov predsednik Antonio Campinos,

NA ENI STRANI

in Urad Republike Slovenije za intelektualno lastnino (v nadaljevanju: URSIL), ki ga zastopa direktorica mag. Karin Žvokelj,

NA DRUGI STRANI,

– ker je bil 4. septembra 2023 med URSIL in Evropsko patentno organizacijo podpisan delovni sporazum o sodelovanju pri poizvedbah;

– ker v skladu s tem sporazumom upravni svet določi ceno poizvedb za triletno obdobje z uporabo metode, sprejete v CA/37/08 Rev. 1 in prilagojene v CA/51/20, nazadnje v CA/55/23;

– ker je upravni svet priznal, da je pomembno upoštevati položaj, zlasti finančni, nekaterih kategorij prijaviteljev, kot so neodvisni izumitelji, mala in srednje velika podjetja, univerze in neprofitne organizacije, da se jim omogoči dostop do patentnega varstva na nacionalni ravni;

– ker je upravni svet v Okviru za sodelovanje v skladu s Strateškim načrtom za leto 2023 (CA/27/20) na 165. seji decembra 2020 sprejel predlog nove politike v zvezi z delovnimi sporazumi o sodelovanju pri poizvedbah (CA/51/20), ki uvaja znižanje pristojbin za poizvedbe za male subjekte v obliki delnih povračil ali znižanj v breme programov sodelovanja, in jo na 177. seji upravnega sveta v decembru 2023 podaljšal,

STA SE DOGOVORILA:

*1. člen*

*Cilj*

Z namenom povečanja morebitnih koristi za nacionalne prijavitelje od poizvedb o stanju tehnike, ki jih izvaja EPU v okviru delovnih sporazumov o sodelovanju pri poizvedbah, bo EPU ciljnim kategorijam prijaviteljev zagotovil finančno podporo v obliki znižanja pristojbine za poizvedbo.

*2. člen*

*Izpolnjevanje pogojev*

Znižanje pristojbine za poizvedbe, ki se financira iz Okvira za sodelovanje v obliki delnega povračila ali znižanja, se dodeli nacionalnim uradom, ki imajo veljaven delovni sporazum o sodelovanju pri poizvedbah.

*3. člen*

*Kategorije prijaviteljev, ki prejmejo pomoč*

(1) Znižanje pristojbine za poizvedbo velja za poizvedbe, ki jih EPU opravi za nacionalne prve patentne prijave za naslednje kategorije prijaviteljev, ki imajo stalno prebivališče ali glavni kraj poslovanja v državi pogodbenici, ne glede na nacionalnost:

(a) fizične osebe;

(b) mala in srednje velika podjetja (MSP), kot so opredeljena v priporočilu Evropske komisije z dne 6. maja 2003, tj. neodvisne družbe z manj kot 250 zaposlenimi, prometom pod 50 milijonov EUR ali bilanco stanja pod 43 milijonov EUR in največ 25 % kapitala v lasti druge družbe;

(c) univerze, raziskovalne centre in neprofitne organizacije.

(2) Če ima nacionalna patentna prijava več prijaviteljev, morajo vsi soprijavitelji spadati v eno od zgoraj navedenih kategorij, da so upravičeni do znižanja.

(3) Določitev statusa prijaviteljev vodi nacionalni urad po svojih postopkih. Nacionalni urad mora EPU potrditi, da je določil navedeni status.

*4. člen*

*Znesek znižanja*

(1) Znižanje pristojbine za poizvedbo se odobri nacionalnemu uradu in je 80 % pristojbine za poizvedbo, plačane EPU. Nacionalni urad lahko z dodelitvijo dodatnih subvencij določi svojo nacionalno pristojbino za poizvedbo na ravni, ki je nižja od preostalih 20 % pristojbine za poizvedbo, plačane EPU.

(2) Nacionalni urad mora zagotoviti, da bo v primerih, ki jih zajema ta sporazum, nacionalna pristojbina za poizvedbo, ki jo prijavitelj plača nacionalnemu uradu, 20 % pristojbine za poizvedbo, plačane EPU, ali manj.

(3) Če bo pristojbina za poizvedbo, ki jo prijavitelj plača nacionalnemu uradu, višja od 20 % pristojbine za poizvedbo, plačane EPU, bo nacionalni urad prijavitelju povrnil razliko med nacionalno pristojbino za poizvedbo in 20 % pristojbine za poizvedbo, plačane EPU, razen če število zadev, obdelanih v okviru delovnega sporazuma o poizvedbi, presega največje število zadev, ki so upravičene do znižanja pristojbine v skladu s členom 5(1)  tega sporazuma. Povračilo se lahko prenese na prijavitelja tako, da se mu ob vložitvi odobri začetno znižanje nacionalne pristojbine za poizvedbo ali pa se mu povrne pozneje, ko je poročilo o poizvedbi že pripravljeno.

*5. člen*

*Število zadev, ki izpolnjujejo pogoje za znižanje*

(1) Število zadev, za katere se odobri znižanje pristojbine, je omejeno na 400 na leto na državo.

(2) Ta finančna podpora je omejena na pet vlog na leto, ki jih vloži ista fizična oseba, in na deset vlog na leto, ki jih vloži ista univerza, raziskovalni center ali neprofitna organizacija.

*6. člen*

*Ureditev povračil ali znižanj*

Nacionalni urad mora izbrati enega od naslednjih dveh načinov prejemanja finančne podpore za male subjekte:

1. Prva možnost (četrtletni, polletni ali letni zahtevki):

* Nacionalni urad plača račune za poizvedbe, ki jih prejme od EPU, po polni stopnji, ki jo določi upravni svet, potem ko so bile poizvedbe opravljene v skladu z delovnim sporazumom o sodelovanju pri poizvedbah.
* Nacionalni urad pošlje EPU izpisek zadev, za katere so bili plačani računi za poizvedbe in ki so upravičene do podpore v skladu s 3. členom tega sporazuma. Ta izpisek je, če je to mogoče, v obliki priložene preglednice 1.
* Nacionalni urad pošlje EPU zahtevek za delno povračilo pristojbine za poizvedbe v obliki četrtletnega, polletnega ali letnega računa.
* EPU račune zaračuna v okviru svojega programa sodelovanja z nacionalnim uradom na četrtletni, polletni ali letni ravni. Poravna jih v tridesetih dneh po prejemu zahtevka nacionalnega urada za delno povračilo.

1. Druga možnost (mesečni zahtevki):

* Nacionalni urad mesečno od EPU prejme račune za poizvedbo s seznamom poročil o poizvedbah, ki so bile opravljene v preteklem mesecu.
* Nacionalni urad plača 100 % pristojbine za poizvedbe za prijavitelje, ki niso upravičeni do podpore.
* Nacionalni urad plača 20 % pristojbine za male subjekte, ki so upravičeni do podpore v okviru omejitve iz 5. člena.
* Nacionalni urad pošlje EPU izpisek vseh zadev, za katere so bili plačani mesečni računi za poizvedbe, če je to mogoče, v obliki priložene preglednice 2.
* EPU preostalih 80 % od računov za male subjekte, ki so upravičeni do podpore v okviru omejitve iz 5. člena, zaračuna proračunu programa sodelovanja z nacionalnim uradom.

*7. člen*

*Trajanje sporazuma*

(1) Ta sporazum se uporablja od 1. Januarja 2024 do 31. decembra 2026, upravni svet pa ga lahko podaljša ob reviziji pristojbine za poizvedbe.

(2) Delno povračilo ali znižanje se odobri za vse poizvedbe, ki izpolnjujejo pogoje po tem sporazumu, in za poizvedbe, za katere se izda račun med 1. januarjem 2024 in 31. decembrom 2026.

(3) Po podpisu tega sporazuma bo nacionalni urad poslal EPU račun za povračilo in izpisek upravičenih prijav, za katere so bile opravljene poizvedbe in izdani računi od 1. januarja 2024 dalje.

*8. člen*

*Podaljšanje veljavnosti sporazuma*

(1) EPU bo upravnemu svetu po posvetovanju z nacionalnim uradom predložil oceno učinka tega sporazuma.

(2) EPU lahko upravnemu svetu predloži priporočilo za podaljšanje tega sporazuma hkrati s predlogom novih zneskov pristojbin za poizvedbe za naslednje triletno obdobje.

(3) Po odobritvi priporočila iz odstavka 2 se sedanji sporazum pod enakimi pogoji podaljša za naslednje triletno obdobje.

*9. člen*

*Začetek veljavnosti*

Ta sporazum začne veljati ob podpisu.

Sestavljeno v dveh izvodih na dan 14. december 2023.

|  |  |
| --- | --- |
| Za Evropski patentni urad | Za Urad Republike Slovenije za intelektualno lastnino |
| ***Antonio Campinos***  predsednik | ***Mag. Karin Žvokelj***  direktorica |

**Priloga**

**Preglednica 1**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UPRAVNI SPORAZUM MED EVROPSKIM PATENTNIM URADOM (EPU) IN NACIONALNIM PATENTNIM URADOM (NPU) O ZNIŽANJU PRISTOJBIN ZA POIZVEDBE Z NAMENOM PODPORE MALIM SUBJEKTOM**  **Prva možnost: četrtletni, polletni ali letni zahtevek** | | | | | | | | |
|  | | | | | | | | |
|  | ***Št. nacionalna prijave*** | ***Ime prijavitelja***  ***(prvo ime v primeru soprijaviteljev)*** | ***Prijavitelj***  ***vrsta*** | ***Sklic na poizvedbo EPU*** | ***Račun št.*** | ***Datum računa*** | ***Pristojbina za poizvedbo***  ***EUR*** | ***Zahtevano povračilo***  ***(80 %)*** |
|  |
| **Primer:** | XX2020xxxxx | Prijavitelj A | Vrsta 2 | NPU1 | 402101xx | dd. mm. 2024 | 2.468 | 1.974,40 |
|  | XX2020yyyyy | Prijavitelj B | Vrsta 1 | NPU2 | 402101xx | dd. mm. 2024 | 2.468 | 1.974,40 |
| **1** |  |  |  |  |  |  |  |  |
| **2** |  |  |  |  |  |  |  |  |
| **3** |  |  |  |  |  |  |  |  |
| **4** |  |  |  |  |  |  |  |  |
| **5** |  |  |  |  |  |  |  |  |
| **6** |  |  |  |  |  |  |  |  |
| **7** |  |  |  |  |  |  |  |  |
| **8** |  |  |  |  |  |  |  |  |
| **9** |  |  |  |  |  |  |  |  |
| **10** |  |  |  |  |  |  |  |  |
| **SKUPAJ** | |  |  |  |  |  |  | 0 |
| **Vrsta 1: fizične osebe** | | |  |  |  |  |  |  |
| **Vrsta 2: mala in srednje velika podjetja (MSP)** | | |  |  |  |  |  |  |
| **Vrsta 3: univerze, raziskovalni centri in neprofitne organizacije** | | | |  |  |  |  |  |
|  |  |  |  |  |  |  |  |  |
| **NPU potrjuje, da so podatki v tej preglednici točni in da je bilo znižanje pristojbine za poizvedbe preneseno na upravičene prijavitelje ob** | | | | | | | | |
| **vložitvi prijave ali bo preneseno s povračilom po prejemu plačila od EPU.** | | | | | | | | |
|  |  |  |  |  |  |  |  |  |
| **Datum:** | | **Ime podpisnika:** |  |  |  |  |  |  |

**Preglednica 2**

**UPRAVNI SPORAZUM MED EVROPSKIM PATENTNIM URADOM (EPU) IN NACIONALNIM PATENTNIM URADOM (NPU) O ZNIŽANJU PRISTOJBIN ZA POIZVEDBE Z NAMENOM PODPORE MALIM SUBJEKTOM**

**Druga možnost: mesečni zahtevek**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Račun št.:** | |  | |  | | | | | | |
| **Datum:** | |  | |
| **Mesec/leto:** | |  | |
|  | |  | |  | | | | | | |
|  | ***Nacionalna št. prijave*** | | ***Ime prijavitelja***  ***(prvo ime v primeru soprijaviteljev)*** | | ***Vrsta******prijavitelja*** | ***Sklic na poizvedbo EPU*** | ***Pristojbina***  ***za poizvedbo*** ***EUR*** | ***Kopije dokumentov***  ***EUR*** | ***Zahtevano povračilo***  ***(80 %/0 %)*** | ***Plačani računi***  ***(od 20 % do 100 %)*** | ***Skupaj***  ***EUR*** | |
|  |
| **Primer:** | XX2020xxxxx | | Prijavitelj A | | Vrsta 2 | NPU1 | 2.468 | - | 1.974,40 | 493,60 | 493,60 | |
|  | XX2020yyyyy | | Prijavitelj B | | - | NPU2 | 2.468 | - | 0,00 | 2.468,00 | 2.468,00 | |
| **1** |  | |  | |  |  |  |  |  |  |  | |
| **2** |  | |  | |  |  |  |  |  |  |  | |
| **3** |  | |  | |  |  |  |  |  |  |  | |
| **4** |  | |  | |  |  |  |  |  |  |  | |
| **5** |  | |  | |  |  |  |  |  |  |  | |
| **6** |  | |  | |  |  |  |  |  |  |  | |
| **7** |  | |  | |  |  |  |  |  |  |  | |
| **8** |  | |  | |  |  |  |  |  |  |  | |
| **9** |  | |  | |  |  |  |  |  |  |  | |
| **10** |  | |  | |  |  |  |  |  |  |  | |
| **SKUPAJ** | | |  | |  |  |  |  |  |  | 0 | |
| **Vrsta 1: fizične osebe** | | |  | |  |  |  |  |  |  |  | |
| **Vrsta 2: mala in srednje velika podjetja (MSP)** | | | | |  |  |  |  |  |  |  | |
| **Vrsta 3: univerze, raziskovalni centri in neprofitne organizacije** | | | | | | | | | | | | |
|  |  | |  | |  |  |  |  |  |  |  | |
| **NPU potrjuje, da so podatki v tej preglednici točni in da je bilo znižanje pristojbine za poizvedbe preneseno na upravičene prijavitelje ob** | | | | | | | | | | | | |
| **vložitvi ali bo preneseno s povračilom po prejemu plačila od EPU.** | | | | | | | | | | | | |
|  |  | |  | |  |  |  |  |  |  |  | |
| **Datum:** | | | **Ime podpisnika:** | |  |  |  |  |  |  |  | |